b'\n_START_ARTICLE_\nSplavarski prehod, Maribor\n_START_PARAGRAPH_\nSplavarski prehod je povezava med Lentom in Koro\xc5\xa1ko ulico ter Mesarskim in \xc5\xbdi\xc4\x8dkim prehodom v Mariboru. Imenuje se po izumrli obrti, splavarjenju._NEWLINE_Prvo ime ulice je izpri\xc4\x8dano leta 1473, imenovala se je Trinkh Gasse oz. Vodna ulica. Ime se je v naslednjih desetletjih ve\xc4\x8dkrat spremenilo. Leta 1822 se je imenovala Fl\xc3\xb6sser G\xc3\xa4ssl, Splavarski prehod. Od leta 1824 do 1839 se je imenovala Mittle Lend Gasse. Leta 1839 se je ulica imenovala Fl\xc3\xb6sser Gasse. Leta 1919 so ime poslovenili v Splavarsko ulico, leta 1938 pa naziv ulica popravili v prehod._NEWLINE_Drava je bila pomembna prometnica \xc5\xbee v rimskih \xc4\x8dasih. Najstarej\xc5\xa1e pri\xc4\x8devanje o spavarjenju na Dravi je listnina Ota Velikov\xc5\xa1kega iz leta 1280. V prvi polovici 16. stol. se je trgovina mo\xc4\x8dno razmahnila med Beljakom in Ptujem. Splavarji so najve\xc4\x8dkrat preva\xc5\xbeali vino, \xc5\xbeelezne izdelke in tekstil. Leta 1941 je bilo splavarjenja na Dravi konec.'